અયોધ્યામાં રામ મંદિરનાં નિર્માણને લઈને જોર શોરોથી ચર્ચાઓ ચાલી રહી છે. ક્યારેક અયોધ્યામાં મંદિર બનાવવા પર વટહુકમ લાવવાની વાત તો ક્યારેક પર્સનલ મેમ્બર બિલ લાવવાની વાત કરવામાં આવી રહી છે. પરંતુ આ દરમિયાન ઉત્તર પ્રદેશના મુખ્યમંત્રી યોગી આદિત્યનાથે અયોધ્યાના રામ મંદિરને લઈને એક અગત્યનું નિવેદન આપ્યુ છે. મુખ્યમંત્રી યોગી આદિત્યનાથે સંકેત આપ્યા છે કે દિવાળી બાદ રામ મંદિરના નિર્માણનું કામ શરૂ થઈ જશે.